અલગ અલગ થીયરીઝ તારવવા છતાં, હજી સુધી પ્રાણીશાસ્ત્રીઓ ઝિબ્રાના આવા અટપટા ‘ચટાપટા‘ની ગૂંચ ઉકેલી શક્યા નથી, પણ ઝિબ્રા તેની આ પ્રકારની ચામડી વડે ઘણા ‘લાભ‘ મેળવે છે. જેમ કે, ચામડી ઉપર સફેદ અને કાળા રંગોની ચોક્કસ ગોઠવણી વડે રચાતી ‘પેટર્ન‘ સૂર્ય દ્વારા ફેંકાતી કુલ ગરમીનો ૭૦% જેટલો મોટો હિસ્સો ‘રિફ્લેક્ટ‘ કરે છે. આ રીતે, મોટા ભાગની ગરમી પરાવર્તન પામવાથી, ઝિબ્રા આફ્રિકાની ગરમ આબોહવામાં પણ એકદમ ‘ફૂલ‘ રહી શકે છે. ઝિબ્રાની ચામડી ઉપર રંગોની પટ્ટીઓની ગોઠવણી, દરેક ઝિબ્રાને અલગ ઓળખ આપવામાં પણ મદદરૂપ થાય છે. રંગોની આ પેટર્ન આપણી ફ્ગિંર-પ્રિન્ટ્સની જેમ, દરેક ઝિબ્રાએ અલગ-અલગ હોય છે. પહેલી નજરે એકસરખા લાગતા ઝિબ્રાનો ગ્રુપ ફેટો જોશો, તો ખ્યાલ આવશે કે દરેક ઝિબ્રાના ગળાની પાસે આવેલા સ્કંધના હાડકા (withers) આગળના રંગોની પેટર્ન, બીજા કોઈ ઝિબ્રા સાથે મેળ ખાતી નથી હોતી!